Iohannis l-a rechemat în activitate pe procurorul militar Ionel Corbu. El a instrumentat celebrul dosar „10 august 2018”
Președintele Klaus Iohannis l-a rechemat în activitate pe generalul Ionel Corbu, fost procuror al Parchetului Militar de pe lângă Tribunalul București. Anunțul vine de la Administrația Prezidențială, într-un comunicat privind decretele semnate miercuri de președinte. Ionel Corbu a fost unul dintre procurorii militari care au instrumentat dosarul violenței jandarmilor de la protestul antiguvernamental din 10 august 2018.